Servečius (Nemunas)

Servečius (bltr. Сэрвач) – upė Baltarusijoje, Bresto ir Gardino srityse; kairysis Nemuno intakas. Prasideda į šiaurę nuo Baranovičių, teka į šiaurės rytus, po to į šiaurę. Įteka į Nemuną ties Panemunės kaimu (bltr. Панямонь). Aukštupyje patvenkta, paskutiniai 17 km kanalizuoti. Didžiausi intakai – kairieji, atiteka iš Naugarduko aukštumos, kurią Servečius apriboja – Neuda, Ruta (kairieji).